matkajad Haanjas, taamal Suur-Munamägi. foto: Adventuretreks.com.    täitsa segased, aga veidi vähem kui kolme nädala pärast jälle Haanjasse minek. kui kevadel  suusatasin seal 100km, siis sel korral plaanis Haanja100 Jala. nimi vast kõneleb.    kontrollaeg  on 16 tundi, start 30. oktoobril kell 6. tõsi, 100km läbimiseks selle ajaga peab ilmselt jooksma päris palju. kuid samas võib just nii palju uhada kui tuju, tahtmist ja vormi on. rajal saab süüa-juua, lobiseda. kõnnitakse 6,25 km ringil.    mul on igatahes elevust juba mitme päeva eest ja uni rahutu - no mõtle ise, start ja finish pimedas ja pealampidega, äge maastik, ilmselt keeruline ilm, pärast kontide soojendamine saunalaval õlle seltsis. äge ju. ja sellele järgneb siis puhkusekuu, mis saab  olema spordivaba.    õhtul siis poodi maastikupaput valima, et see lähinädalail sisse käia.    kui keegi siinse blogi lugejaist tahaks ka tulla ja näiteks transpordi-majutust klapitada (püüame midagi stardipaiga ehk Haanja lähedale leida), siis jäta kommentaar.